Goldie Hawn

Goldie Jeanne Hawn (født 21. november 1945 i Washington, D.C., i USA) er en amerikansk skuespiller, produsent og sanger. For sin rolle som Toni Simmons i filmen Kaktusblomsten mottok hun en Oscar for beste kvinnelige birolle i 1969.

Datteren Kate Hudson er også en Oscar-nominert skuespillerinne. Sønnen Oliver Hudson er også TV- og filmskuespiller.

 Karriere 
Hawn begynte tidlig med ballett og stepping. Hun hadde sin scenedebut som Julie i Romeo og Julie i 1961 og debuterte som profesjonell danser i Can-Can i 1964.

I 1967–68 hadde hun en rolle i tv-komedieserien Good Morning, World. Senere gjorde hun seg bemerket som en av de faste aktørene i sketsjshowet Rowan & Martin's Laugh-In, hvor hun gjerne framstilte en knisende blondine. Dette tok hun med seg videre i tre spillefilmer rundt 1970: Butterflies are Free, There's a Girl in My Soup og Kaktusblomsten. For den sistnevnte, der hun spilte mot Walter Matthau og Ingrid Bergman, fikk hun en birolle-Oscar.

På 1970- og 1980-tallet spilte Hawn inn en rekke filmer og ble en populær komiker. For tittelrollen i Menig Benjamin ble hun nominert til Oscar. Etterhvert ble det mer stille rundt henne, men hun gjorde suksess i filmene Døden kler henne (1992) og Førstekoneklubben (1996). I sistnevnte bidro hun også med å synge Lesley Gores «You Don't Own Me».

I 1997 regisserte Hawn tv-filmen Hope. 

I 2005 utgav hun selvbiografien A Lotus Grows in the Mud.

 Biografi 
Hawn har to barn fra sitt ekteskap nr. to (med Bill Hudson fra 1976 til 1982), Oliver og Kate Hudson, som begge er skuespillere. Fra 1982 har Hawn vært sammen med skuespiller Kurt Russell. De har ett barn sammen.

Hawn er praktiserende buddhist og besøker India årlig.

 Filmografi 
 År  Tittel  Norsk tittel  Rolle  Ymse 2002  The Banger Sisters   Suzette  2001  Town & Country  Bønder i byen  Mona Miller  1999  The Out-of-Towners    Nancy Clark  1996  Everyone Says I Love You    Steffi Dandridge  The First Wives Club  Førstekoneklubben  Elise Elliot  1992  Death Becomes Her  Døden kler henne  Helen Sharp  HouseSitter    Gwen Phillips  CrissCross    Tracy Cross  1991  Deceived  Iskaldt bedrag  Adrienne Saunders  1990  Bird on a Wire  Midt i siktet  Marianne Graves  1987  Overboard  Jente over bord   Joanna Stayton/Annie Proffitt  1986  Wildcats    Molly McGrath  1984  Protocol    Sunny Davis  Swing Shift  Jenta som jobbet skift  Kay Walsh  1982  Best Friends  Beste venner  Paula McCullen  1980  Seems Like Old Times  Aldri fred å få  Glenda Gardenia Parks  Private Benjamin  Menig Benjamin  Menig Judy Benjamin/Goodman  Nominert til Oscar for beste kvinnelige hovedrolle 1979 Lovers and Liars  Anita  Anita 1978  Foul Play  Se opp for Gloria  Gloria Mundy  1976  The Duchess and the Dirtwater Fox  Poker med fem ess  Amanda Quaid/hertuginne Swansbury  1975  Shampoo    Jill  1974  The Girl from Petrovka    Oktyabrina  The Sugarland Express    Lou Jean Poplin  1972  Butterflies Are Free  Sommerfugler er fri  Jill Tanner  1971  $    Dawn Divine  Alternativt filmnavn: Dollars 1970  There's a Girl in My Soup  En pike i suppen   Marion  1969  Cactus Flower  Kaktusblomsten  Toni Simmons  Oscar beste kvinnelige birolle 1968  The One and Only, Genuine, Original Family Band    Giggly Girl 

 Referanser 

 Eksterne lenker 


  The Hawn Foundation

Kategori:Skuespillere fra USA
Kategori:Oscar-vinnere (birolle)
Kategori:Personer fra Washington, D.C.